Robert Ferguson (forfatter)

**Robert Ferguson** (født 1948) er en engelsk-født historiker, dramatiker, romanforfatter og biograf, samt oversetter med skandinavisk, spesielt norsk, historie og kultur som sitt fagområde. 

## Liv og arbeid
Ferguson er født i Newcastle-under-Lyme, Staffordshire, og vokste opp i Lytham St Annes, nær Blackpool i Lancashire. I 1966 begynte han på Manchester University, men hoppet av studiene etter et år. I årene 1968–1976 førte han et omflakkende liv rundt om i Storbritannia hvor han livnærte seg som postmann, fabrikkarbeider, bygningsarbeider, fisker, sykehusvakt med mer.  

Han reiste også rundt i Frankrike og Danmark. Fra 1976 og fram til 1980 studerte han skandinavisk litteratur ved University College London, hvor han til sist spesialiserte seg på norsk litteratur.

Han debuterte som dramatiker i 1980 med en bearbeidelse av Knut Hamsuns roman *[[Sult]]* for BBC Radio 3. I 1983 kom han til Norge som statsstipendiat og har bodd der siden. Han ble norsk statsborger i 2018.

Ferguson har skrevet ti originale hørespill og bearbeidet for radio skuespill og romaner av Knut Hamsun, Henrik Ibsen, Halldor Laxness, A.R.Luria og Elmore Leonard.  Han har to ganger (1984 og 1986) vunnet BBC Methuen Giles Cooper Award for Best Radio Drama. Hans første biografi var *Gåten Knut Hamsun* (Enigma. The Life of Knut Hamsun). Boken vant University of Londons J.G. Robertson Prize i 1987 og sto på nominasjonslisten til Los Angeles Times Best Biography pris i 1987. *Gåten Knut Hamsun* ble dramatisert som tv-serie i 6 deler av NRK i 1996. Den ble også en helaftens spillefilm. 

Flere av Fergusons titler er også utgitt i USA og oversatt til andre språk: fransk, tysk, italiensk, svensk, koreansk, portugisisk, russisk, polsk, dansk, finsk, ungarsk.

Ferguson har oversatt en lang rekke bøker av norske forfattere, blant annet flere titler av Jo Nesbø i tillegg til Lars Myttings *Hel Ved* som vant British Book Industry Award for Best Non-Fiction Book of 2016.

## Bibliografi
* *Norway’s War. A People’s Struggle against Nazi tyranny* (historie/kultur), Head of Zeus, London, 2025 ISBN 9781801104821
* *The Cabin in the Mountains: A Norwegian Odyssey* (historie/kultur), Head og Zeus, London 2019, ISBN 978-17-86-6976-2
* *Scandinavians. In Search of the Soul of the North* (historie/kultur), Head of Zeus, 2016, ISBN 978-17-81-85895-0
* *Kierkegaard. Great Thinkers on Modern Life*, (filosofi), Macmillan, London, 2015 ISBN 978-16-05-98804-7
* *The Hammer and the Cross. A New History of the Vikings* (histore/kultur), Penguin, London, 2009 ISBN 9780141017754
* *Ibsen på film/Ibsen on film*, 2006
* *Respekt* (hørespill for NRK), utgitt som bok på Solum Forlag, Oslo, 2005 ISBN 82-560-1482-2
* *Fleetwood* (roman), J.W. Cappelens forlag, Oslo, 2004 ISBN 82-02-23615-0
* *The Short Sharp Life of T. E. Hulme* (biografi), Penguin, London, 2002 ISBN 0713994908
* *Siste kjærlighet*, (roman), J.W. Cappelens forlag, Oslo, 2002 ISBN 82-02-21963-9
* *Dr. Ibsens gjengangere*, (hørespill i NRK, Norges bidrag til Prix Europa), utgitt som bok på CoMedia, Oslo, 1999 ISBN 82-7530-029-0
* *Tales of Love and Loss* (utvalgte noveller av Knut Hamsun, oversatt og redigert), Souvenir Press, London, 1997 ISBN-13 ‏: ‎978-0285633834
* *Henrik Ibsen. A New Biography* (biografi), Richard Cohen Books, London, 1996
* Norsk utg.: *Henrik Ibsen. Mellom evne og higen* (biografi), J.W. Cappelens forlag, Oslo, 1996  ISBN 82 02 13335 1
* *Henry Miller. A Life* (biografi), Hutchinson, London, 1991. Norsk utg.: *Henry Miller. En biografi* (biografi), J.W. Cappelens forlag, Oslo,1991 ISBN 8202129400
* *Enigma. The Life of Knut Hamsun* (biografi), Hutchinson, London, 1987. Norsk utg.: Gåten Knut Hamsun (biografi), Dreyer forlag, Oslo, 1987 ISBN 8209104705
* *‘Dreams, Secrets, Beautiful Lies’* (hørespill, på engelsk), Best Radio Plays of 1986, ISBN 0413157709
* *‘Transfigured Night’* (hørespill, på engelsk), Best Radio Plays of 1984, ISBN 0413584305

## Referanser


## Eksterne lenker
* 
* Robert Ferguson hos Cappelen Damm